cyanic-selkie/wikianc huggingface dataset:
Պրոստատիտ
Բուժում
Բուժման մեթոդներից են հանդիսանում հակամիկրոբային և հակաբորբոքային դեղամիջոցների կիրառումը։ Հարկ է նշել, որ, որոշ դեպքերում շագանակագեղձի քաղցկեղն ունի համանման կլինիկական պատկեր ասիպտոմատիկ քրոնիկ պրոստատիտի հետ։ Այդ երկու հիվանդությունների տարբերակիչ ախտորոշման նպատակով որոշվում է ՊՍԱ–ի մակարդակը, որի կոնցենտրացիան էապես բարձր է շագանակագեղձի ուռուցքի դեպքում։
Պրոստատիտի ախտորոշման համար վերցվում է միզուկից քսուք, որոշվում է վեներական պաթոլոգիաների, պաթոլոգիկ միկրոֆլորայի առակյությունը, շագանակագեղձի արտազատուկի քսուքը՝ լեյկոցիտների հայտնաբերման համար։ Այն բորբոքային պրոցեսի նշան է ։
C++ լեզվի ստանդարտ գրադարան
C++ ծրագրավորման լեզվում Ստանդարտ Գրադարան տերմինը նշանակում է դասերի և ֆունկցիաների հավաքածու։ Ստանդարտ Գրադարանում պարունակվող ֆունկցիաները թույլ են տալիս ներմուծել ֆայլը և արտածել, աջակցում է որոշ լեզվային հատկություններ և ավելի հաճախ օգտագործվում է քառակուսի արմատ հաշվելու համար։ Ստանդարտ գրադարանը իր մեջ պարունակում է նաև Սի լեզվի Ստանդարտ գրադարանի հատկությունները։ Ստանդարտ գրադարանի ֆունկցիոնալ առավելությունները std անվանատարածքում (namespace) են։
Ստանդարտ գրադարանի վերնագիր ֆայլերը չեն պարունակում «.h» ընդլայնումը։
C++ Ստանդարտ գրադարանը պարունակում է ANSI ստանդարտի վերջին C++ ընդլայնումները (այդ թվում գրադարանի ստանդարտ կաղապարներ ու նոր iostream գրադարանը)։ Նա իրենից ներկայացնում է վերնագիր ֆայլերի հավաքածու։ Նոր վերնագիր ֆայլերում բացակայում է H ընդլայնումը ։
Ստանդարտ վերնագրային ֆայլեր
Հետևյալ ֆայլերը պարունակում ստանդարտ գրադարանի հայտարարագրերը Ստանդարտ Գրադարանի։
Սի լեզվի Ստանդարտ գրադարան
Յուրաքանչյուր Սի լեզվի Ստանդարտ գրադարանային վերնագրային ֆայլ ներառվում է C++ լեզվի Ստանդարտ գրադարանում ուղղակի տարբեր անուններով, .h ընդլայնմանը ավելացել է 'c' ընդլայնումը, օրինակ՝ 'time.h' դարձել է 'ctime'։
Ծանոթագրություններ
Կատեգորիա:Ծրագրային գրադարաններ Կատեգորիա:C++
Ստադիո դելլա Ռոմա
Ստադիո դելլա Ռոմա (Stadio della Roma), (Ռոմայի մարզադաշտ), իտալական Սերիա A-ն ներկայացնող Ռոմա ֆուտբոլային ակումբի մարզադաշտի ժամանակավոր անվանումն է։ Մարզադաշտի շինարարությունը կսկսվի 2018-ին և նախատեսված է այն ավարտել 2020-ին։ Մարզադաշտը կկառուցվի Հռոմի հարևանությամբ գտնվող Տոր դի Վալլե ձիարշավարանի տեղում ։ Մարզադաշտը կտեղավորի 52,500 հանդիսական, ինչպես նաև հնարավորություն կլինի շատացնելու նստատեղերի քանակը մինչև 55,000-ի։ Մարզադաշտի դիզայնով զբաղվել է ամերիկացի ճարտարապետ Դեն Մեյսը, նրա խոսքերով Մեյսը ոգեշնչվել է Հռոմի Կոլիզեումից։ Մարզադաշտը ներառելու է VIP տարածքը, 14000 նստատեղ նախատեսված է Ռոմայի ֆան ակումբների համար ։
Ծանոթագրություններ
Կատեգորիա:Ռոմա ՖԱ Կատեգորիա:Մարզադաշտեր այբբենական կարգով Կատեգորիա:Ֆուտբոլային մարզադաշտեր
Կոսովոյի ազգային գրադարան
Կոսովոյի ազգային գրադարան (Biblioteka Kombëtare e Kosovës), Գերագույն խորհրդի կողմից ստեղծված Կոսովոյի ամենաբարձր գրադարանային հաստատությունն է։ Գտնվում է Պրիշտինայում։
Գրադարանի առաքելությունն է հավաքել, պահպանել, խթանել և հասանելի դարձնել Կոսովոյի վավերագրական և մտավոր ժառանգությունը։ Գրադարանը կազմակերպում է ցուցահանդեսներ և ունի Կոսովոյի թերթերի արխիվ։ Տրամադրում է նաև մի շարք այլ ծառայություններ։ Հայտնի է իր յուրահատուկ պատմությամբ և շենքի ճարտարապետական ոճով, որը նախագծել է խորվաթ ճարտարապետ Անդրիխա Մուտնյակովիչը։
Հիմնադրում
Գրադարանի պատմությունը թվագրվում է 14-15-րդ դարեր ։ Քրիստոնեական և իսլամական հավաքածուները համարվում են Կոսովոյի գրադարանի ամենահին արխիվները ։ Որպես Կոսովոյի ինստիտուցիոնալ գրադարան՝ հիմնադրվել է 1944 թվականի դեկտեմբերին Պրիզրենում, որն այդ ժամանակ եղել է երկրի մայրաքաղաքը ։ 1982 թվականին գրադարանը տեղափոխվել է Պրիշտինայում կառուցված ներկայիս շենք։
Տարիներ ի վեր գրադարանի անվանումը պայմանավորված է եղել Կոսովոյի քաղաքական դիրքորշմամբ ։
1989-1999
1989-1999 թթ. ժամանակահատվածը հայտնի է որպես Կոսովոյի օկուպացիոն ժամանակահատված, երբ Կոսովոյի ինքնավար կարգավիճակը վերացվեց Հարավսլավիայի կողմից, ալբանացի աշխատակիցները Սերբիայի իշխանությունների կողմից ազատվեցին աշխատանքից, իսկ ալբանացի աշակերտներին արգելվեց հանրային կրթությունը։ Այս ժամանակահատվածում գրադարանի հավաքածուի մեծ մասն այրվեց ու ոչնչացվեց։
ՆԱՏՕ-ի միջամտությունից հետո Սերբիայի բանակը Կոսովոյի ազգային գրադարանը օգտագործել է որպես հրամանատարական և վերահսկման կենտրոն և գրադարանի նյութերը գողացել են, կոտրել ընթերցասրահի կահույքը, քարտային գրացուցակները թափել են նկուղում, գրադարանի աշխատակիցները մեկ շաբաթ մնացել են դրսում, մինչև Կոսովոյի զինված ուժերի խաղաղապահները ստուգել են՝ արդյոք շենքում պայթուցիչներ կան ։
Ըստ ազգային և միջազգային կազմակերպությունների՝ ալբաներեն շուրջ 100.000 գրքեր ուղարկվել են Լիպլյանի թղթի գործարաններ, որոնց մեջ եղել են ազգային ժառանգության մաս կազմող հավաքածուներ, որոնք պարունակում էին տեղեկություններ ազգի ծագման ու պատմության մասին ։
Վերակազմակերպում
Փորձագետների խմբի կողմից կազմակերպվել են տարբեր վերապատրաստումներ հետևյալ թեմաներով՝ օրենսդրություն և վարչարարություն, շարժական գրադարան, վերակառուցում, գիրք և ընթերցանություն, տեղեկատվական տեխնոլոգիաներ, մշակութային ժառանգություն, երեխաներ և պատանիներ, նախաձեռնության աջակցություն, թվինինգ ։ Վերականգնման գործընթացի ժամանակ Կոսովոյի ազգային գրադարանին մեծ աջակցություն են ցուցաբերել տարբեր կառույցներ՝ ԱՄՆ դեսպանատունը, ԵԱՀԿ, Ցյուրիխի կենտրոնական գրադարանը (Zentralbibliothek Zürich), Գերմանացի արվեստագետների ընկերակցությունը, Raiffeisen Bank (եվրոպական կորպորատիվ բանկեր) ։
Ճարտարապետություն
Մեծ հետաքրքրություն է ներկայացնում գրադարանի շենքը, որի մասին կան տարբեր հակասական կարծիքներ։
Գրադարանի ներկայիս շենքը բացվել է 1982 թվականի նոյեմբերի 25 -ին։ Այն նախագծվել է խորվաթիայի ճարտարապետ Անդրիխա Մուտնյակովիչի կողմից։ Շենքն զբաղեցնում է 16,500 քառակուսի մետր տարածք։ Այն կառուցված է զենիթային պատուհաններից և ունի տարբեր չափերի 99 գմբեթներ և ամբողջությամբ ծածկված է մետաղյա ձկնորսական ցանցով, որն իր հերթին ուրույն ճարտարապետական սիմվոլ է ։
Գրադարանն ունի 300 և 100 հոգու համար նախատեսված երկու ընթերցասրահ, պարբերականների համար նախատեսված ընթերցասրահ, հատուկ հավաքածուի, գրացուցակների, հետազոտության սրահ, 150 հոգու համար նախատեսված ամֆիթատրոն, 75 հոգու համար նախատեսված հանդիպումների սրահ։ Ունի նկուղային երկու հարկ, որոնք փակ են հանրության համար ։
Գրադարանի նախասրահը օգտագործվում է տարբեր մշակութային միջոցառումների համար։ Դահլիճի հատակը պատված է մարմարե տարբեր խճանկարների յուրահատուկ աշխատանքով։ Սրահի առաստաղի ամենամեծ գմբեթը ապահովում է լայն բնական լուսավորություն ։
Ոճը և տարաձայնություններ
Ըստ ճարտարապետի գրադարանի շենքը իրենից ներկայացնում է բյուզանդական և իսլամական ճարտարապետությունների խառնուրդ ։ Այլ աղբյուրներ վկայում են, որ ըստ ճարտարապետի այս նախագիծը կապված է Բալկանների նախա-հռոմեական ճարտարապետության ավանդույթների հետ ի թիվս այլ նախագծերի՝ Սարաևոյի ազգային գրադարան ։
Ըստ այլ կարծիքների շենքը միջազգային ճարտարապետության դիմազրկության արդյունք է՝ փորձ միահյուսելու ժամանակակից միջոցները տարածաշրջանային ավանդույթների, գյուղական ճարտարապետության հետ, ինչպես նաև ժամանակակից մետաբոլիզմ ոճի հետ ։
Չնայած Կոսովոյի ազգային գրադարանի ոճի վերաբերյալ ճարտարապետի մեկնաբանության՝ շենքի վերաբերյալ կան տարբեր հակասական կարծիքներ։ Հայտնի տարբերակներից է շենքի գմբեթները իրար միացնող ալբանական գլխարկը՝ «plisi»-ին ։
Սերբ քաղաքական գործիչները խիստ մոտեցում են ցուցաբերում շենքի արտաքին տեսքի վերաբերյալ ։
Ըստ մեկ այլ կարծիքի՝ այս նախագիծը փորձում է թաքցնել Սերբիայի և Ալբանիայի միջև կապը։ Գմբեթները Պրիզրենի ներկայիս թուրքական բաղնիքների և Պեչի պատրիարքության խառնուրդ են ։
Համագործակցություն
Կոսովոյի ազգային գրադարանը կոորդինացված համագործակցում է երկրի բոլոր գրադարանների հետ։ Այն տեղեկատվություն և այլ տվյալներ է տրամադրում բարձրագույն կրթության, գիտահետազոտության բնագավառներին։
Հավաքածուներ
Գրադարանն ունի 1.890.194 նմուշ, որոնցից, 475.324 վերնագիր, որից 382.806-ը գրքեր են, 281.591-ը՝ ամսագրեր, 984.022-ը՝ թերթեր և 241.775 այլ նմուշներ։ 2004-2009 թվականներին գրադարանը համալրվել է 30.000 նմուշով ։
2013 թվականին գրադարանի հավաքածուն կազմել է 2 միլիոն միավոր ։
Գրադարանն ունի հին հազվագյուտ գրքերի, հին թերթերի, ամսագրերի, լատիներեն, հունարեն և արաբերեն ալբանական ձեռագրերի, լուսանկարների, քարտեզների արժեքավոր նմուշներ ։
Գրադարանի ամենահին գիրքը Մարին Մառլետի լատիներենով գրված 'Historia de vita et gestis Scanderbegi Epirotarum principis' գիրքն է ։
Գրացուցակներ և դասակարգում
Կոսովոյի ազգային գրադարանը կիրառում է երեք միջազգային գրացուցակային ստանդարտներ՝
Կոսովոյի ազգային գրադարանը կիրառում է նյութերի դասակարգման երկու ստանդարտ՝ Ընդհանուր տասնորդական դասակարգում և Թեմատիկ դասակարգում ։
Այցելություններ
Գրադարանից կարող է օգտվել 18 տարին լրացած ցանկացած անձ։ Գրադարանային նյութերից կարելի է օգտվել գրադարանի ընթերցասրահներում։ Գրադարանն ունի տարեկան 5000 ընթերցող։
Չնայած որ համարվում է աշխարհի տգեղ կառույցներից մեկը, այն համարվում է Կոսովոյի ամենաշատ այցելվող վայրերից ։
Կազմակերպություն
Կոսովոյի ազգային գրադարանը Կոսովոյի մշակույթի նախարարության ներքո գործող պետական հաստատություն է ։ Գրադարանի կազմում գործում են այլ փոքր գրադարաններ, ինչպիսիք են՝
Թվային գրադարան
Մեծ կարևորություն է ներկայացնում Կոսովոյի ազգային գրադարանի թվայնացումը։ Կոսովոն նպատակ է հետապնդում Կոսովոյին առնչվող ազգային հարստության և այլ նյութերի էլեկտրոնային տեղադրումը, որպեսզի հեշտացնի երկրից դուրս գտնվողների գրադարանից օգտվելու հնարավորությունը։ 2008 թվականին American Memory (Kujtesa) կայքի օրինակով ստեղծվել է Կոսովոյի փաստաթղթային կենտրոնը։
Հիմնականում թվայնացվել են հազվադեպ գրքերը (49%), լուսանկարները (44%), ձեռագրերը (39%), մենագրություններ (35%), երաժշտական գործեր (30%), թերթեր (9%), քարտեզներ (1%)։
Գրադարանի գործունեությանն աջակցում է նաև Կոսովոյի բաց հասարակության հիմնադրամը, EBSCO և GALE կազմակերպությունները ։
Այլ գրադարաններ Պրիշտինայում
Կոսովոյում գործում են նաև այլ գրադարաններ, ինչպիսիք են Կոսովոյի գիտությունների և արվեստի ակադեմիայի գրադարանը, Պրիշտինայի Ալբանագիտության ինստիտուտի գրադարանը, Հիվզի Սուլեյմանի անվան հանրային գրադարանը, այլ դպրոցական, ֆակուլտատիվ գրադարաններ, որոնք գործում են գիտական, կրթական հաստատություններում։
Արտաքին հղումներ
Կատեգորիա:Կոսովոյի գրադարաններ Կատեգորիա:Ազգային գրադարաններ
Սիկիոն
Սիկիոն (Σικυών), Պելոպոնեսի հյուսիս-արևելքում գտնվող հին հունական քաղաք, Կորինֆսական ծոցի խորքում, Ասոպ և Գելիսոն գետերի միջև։ Սիկիոնիա մարզը («վարունգների երկիր») կոչվել է այստեղ աճեցվող բանջարեղենի անունից, հին հունարենից σῐκυός՝ «վարունգ» ։ Հին Սիկիոնի վայրում տեղակայված է փոքր քաղաք Սիկոն (, մինչև 1920 թվականի օգոստոսի 21-ը անվանվել է Վասիլիկո, )։
Պատմություն
Ժամանակի ընթացքում թագավորական իշխանությունը քաղաքում փոխվեց օլիգարխիայի, իսկ մոտավորապես մ․ թ․ ա․ 665 թվականին քաղաքում հաստատվեց բռնապետություն, որը շարունակվեց մոտ 100 տարի։ Դինաստիայի հիմնադիրր Օրֆագորը՝ Անդրեյի որդին, իշխանությունն ստացավ որպես ռազմական ստրատեգոս։ Նա հայտնի է արդար և օրինապահ կառավարմամբ։ Նրա կառավարման շրջանում մ․ թ․ ա․ 648 թվականին կառավարչի եղբայր Միրոն I հաղթեց կառք վարողների մրցույթը Օլիմպոսում և այնտեղ կառուցեց գանձատուն հետևյալ մակագրությամբ՝ «Միրոնից և Սիկիոնի բնակիչներից»։
Սիկիոնում բռնապետությունը տապալվեց մ․ ա․ թ․ 555 թվականին (վերջին բռնապետը՝ Էսխին) Սպարտայի մասնակցությամբ և քաղաքում հաստատվեց հանրապետական կառավարում։ Մ․ թ․ ա․ 368 թվականին Էֆրոնը, որին հանձնարարված էր զորքերի հրամանատարությունը, Սիկիոնում հաստատեց բռնապետություն և կառավարեց մինչև մ․ թ․ ա․ 365 թվականը։ Մ․ թ․ ա․ III դարի հայտնի բռնապետներ են Կլեոնը, Աբանտիդը, Պասեյը, Նիկոկլը։ Բռնապետությունը տապալվեց Արատի կողմից, որից հետո քաղաքը միացվեց Ախեական տերությանը։
Մշակույթ
Սիկիոնը հայտնի էր իր արհեստավորներով և նկարիչներով։ Պլինիոս Ավագի և Պավսանիասի հաղորդմամաբ մոտավորապես մ․ թ․ ա․ 580-577 թվականներին լեգենդար Դեդալոսի աշակերտների կողմից հիմնադրվեց նկարչական դպրոց։ Հույները նույնպես հաստատում են, որ Սիկիոնում է հայտնագործվել գեղանկարչությունը։ Այստեղ է ծնվել հույն հայտնի գեղանկարիչ Պավզիյը։
Տրանսկրիպցիա (կենսաբանություն)
Տրանսկրիպցիա, գենային էքսպրեսիայի (արտահայտում) առաջին քայլն է, երբ ԴՆԹ-ի որոշակի հատված ՌՆԹ-պոլիմերազի միջոցով պատճենվում է որպես ՌՆԹ (ի-ՌՆԹ)։ Համարվում է մոլեկուլային կենսաբանության կենտրոնական դոգմայի երկրորդ փուլը։
ՌՆԹ-ն (ռիբոնուկլեինաթթու) և ԴՆԹ-ն (դեզօքսիռիբոնուկլեինաթթու) նուկլեինաթթուներ են, որոնք օգտագործում են նուկլեոտիդների ազոտային հիմքերով պայմանավորված կոմպլեմենտրաությունը տեղեկատվության փոխանցման համար։ Տրանսկրիպցիայի ընթացքում ԴՆԹ շղթան կարդացվում է ՌՆԹ-պոլիմերազի օգնությամբ, որի հետևանքով սինթեզվում է ԴՆԹ շղթային կոմպլեմենտար և հակազուգահեռ ՌՆԹ շղթա։
Տրանսկրիպցիան ընթանում է հետևյալ փուլերով՝
ԴՆԹ-ի հատվածը, որից ինֆորմացիան անցնում է ՌՆԹ-ին, կոչվում է «տրանսկրիպցիոն միավոր» և կոդավորում է ամենաքիչը մեկ գեն։ Եթե այդ գենը կոդավորում է սպիտակուց, ապա ՌՆԹ-ն կլինի ի-ՌՆԹ (ինֆորմացիոն ՌՆԹ)։ Վերջինս հետագայում կծառայի կաղապար սպիտակուցի սինթեզի համար։ Սակայն գենը կարող է կոդավորել նաև չկոդավորող ՌՆԹ (ինչպես ՄիկրոՌՆԹ), ռիբոսոմային ՌՆԹ (ռ-ՌՆԹ), փոխադրող ՌՆԹ (փ-ՌՆԹ), կամ մեկ այլ ֆերմենտային հատկությամբ օժտված ՌՆԹ (ռիբոզիմ) ։ Ընդհանուր առմամբ ՌՆԹ-ն բջջում կատարում է ահռելի կարևորության ֆունկցիաներ, օգնելով սինթեզել, կարգավորել և մշակել սպիտակուցները։
Ծանոթագրություններ
Կատեգորիա:Մոլեկուլային գենետիկական գործընթացներ
Նիկոլայ Անդրուսով
Նիկոլայ Իվանովիչ Անդրուսով (Андрусов Николай Иванович, ), ռուս երկրաբան և հնէաբան, ակադեմիկոս (1914)։
Աշխատություններ
Զբաղվել է հատկապես Հյուսիսային Կովկասի և Հարավարևելյան Անդրկովկասի նեոգենի շերտագրությամբ և հնէաբանությամբ։ Մասնակցել է Սև (1890) և Մարմարա (1894) ծովերի և Կարա-Բողազգյոլի (1897) օվկիանոսագիտական արշավախմբերին։
Անդրուսովի աշխատություններում տրված է Պոնտ-Կասպիական ավազանի նեոգենի նստվածքների շերտագրակսւն ստորաբաժանման սխեման, լուսաբանված են նավթի հանքավայրերի երկրաբանության հարցեր։ Անդրուսովը մահացել է 1924 թվականի ապրիլի 24-ին Պրահայում։
Ծանոթագրություններ
Կատեգորիա:Ռուս երկրաբաններ Կատեգորիա:Ռուս հնէաբաններ Կատեգորիա:Ակադեմիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Ռուս ճանապարհորդներ
Մուրցո
Մուրցո (Murzo), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A174։
Բնակչություն
Համայնքի բնակչությունը 2008 թվականին կազմում էր 93 մարդ։
Տնտեսություն
2007 թվականի տվյալներով 63 աշխատունակ տարիքի մարդկանցից (15-64 տարեկան) 42-ը տնտեսապես ակտիվ էին, 21-ը անգործունակ (ակտիվության ցուցանիշը 66,7 %, 1999 թվականին եղել է՝ 47,8 %)։ 42 աշխատունակ բնակիչներից 37-ը աշխատում էին (23 տղամարդ և 14 կին), անաշխատանք էին 5-ը (տղամարդ)։ 21 անգործունակ մարդկանցից 4-ը աշակերտներ կամ ուսանողներ են, 5-ը թոշակառու, 12-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ատլետիկո Ռաֆաելա
«Ատլետիկո Ռաֆաելա» (իսպ.՝ Asociación Mutual Social y Deportiva Atlético de Rafaela), արգենտինական ֆուտբոլային ակումբ Ռաֆաելա քաղաքից։
Պատմությունը
Ակումբի տնային մարզադաշտը եղել է «Էստադիո Ռաֆաելա»-ն, որը տեղավորել է 16000 հանդիսականի։ Ներկայումս թիմը տնային հանդիպումների մարզադաշտը «Նուվեո Մոնումենտալ»-ն է, տարողությոընը՝ 14660 մարդ ։
Պրիմերա B-ում իր դեբյուտը «Ատլետիկո Ռաֆաելա»-ն նշել է 1989 թվականին։ Դեբյուտից հետո թիմը առաջնության շրջանակներում անցկացրել է 14 մրցաշրջան, իսկ 2002/2003 մրցաշրջանի արդյունքում դարձել է առաջնության հաղթող և ստացել Արգենտինայի առաջնությունում հանդես գալու իրավունք։ 2003/2004 մրցաշրջանում Արգենտինայի առաջնության 20 թիմերի շարքում գրավել է 18-րդ տեղը և ուղարկվել B դիվիզիոն։
Հաջորդ մրցաշրջանում թիմը B դիվիզիոնում գրավել է 4-րդ տեղը և ստացել Արգենտինայի առաջնությունում հանդես գալու իրավունք։
2010/2011 մրցաշրջանի արդունքներով «Ատլետիկո Ռաֆաելա»-ն դարձել է Պրիմերա B-ի չեմպիոն։
Արտաքին հղումներ
Կատեգորիա:1907 հիմնադրված ֆուտբոլային ակումբներ Կատեգորիա:Արգենտինական ֆուտբոլային ակումբներ
Օզանի
Օզանի (Osani), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A197։
Բնակչություն
Համայնքի բնակչությունը 2008 թվականին կազմում էր 108 մարդ։
Տնտեսություն
2007 թվականի տվյալներով 62 աշխատունակ տարիքի մարդկանցից (15-64 տարեկան) 44-ը տնտեսապես ակտիվ էին, 18-ը անգործունակ (ակտիվության ցուցանիշը 71,0 %, 1999 թվականին եղել է՝ 71,7 %)։ 44 աշխատունակ բնակիչներից 36-ը աշխատում էին (24 տղամարդ և 12 կին), անաշխատանք էին 8-ը (4 կին և 4 տղամարդ)։ 18 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 10-ը անաշխատունակ էին այլ պատճառներով ։
Սանթոս Վեգա
Սանթոս Վեգա (Santos Vega), արգենտինացի գաուչո (որպես կանոն՝ գյուղական ծագում ունեցող, խիզախ, հնարամիտ հեծյալ), որի մասին գրեթե ոչինչ հայտնի չէ, բացի նրանից, որ առիթ է տվել ծնունդ առնելու մի լեգենդի, ըստ որի՝ 1824 թվականին տեղի ունեցած մի պայադայի (թափառաշրջիկ աշուղների երգի ու սրախոսության մրցույթ, յուրօրինակ միջլիս) ժամանակ մրցել է Խուան Գալբերտո Գոդոյի (1793-1864 թթ.) հետ և այդ մենամարտում պարտություն է կրել
Քաղաքական գործիչ և գրող Բարտոլոմե Միտրեն արգենտինական գրականության պատմության մեջ առաջինն էր, որ Սանթոս Վեգայի մասին հորինված ժողովրդական զրույցների հիման վրա մի պոեմ գրեց և հրատարակեց 1854 թվականին; Դրանից տասնութ տարի անց բանաստեղծ Իլարիո Ասկասուբին լույս ընծայեց մի ավելի ընդարձակ չափածո ստեղծագործություն՝ "Santos Vega o los Mellizos de la Flor" («Սանթոս Վեգա, կամ՝ Ծաղիկ երկվորյակներ») վիպերգը, որտեղ գլխավոր հերոսը հենց ինքն է իր իսկ անունից պատմում գլխով անցած-դարձածը, ներկայացնում իր հորինած երգերը ։ Կարճ ժամանակ անց Էդուարդո Գուտիերեսը (1851-1889 թթ.) տպագրեց ժողովրդական կատակաբանությունների հիման վրա ստեղծած,,Սանթոս Վեգայի և նրա ընկերոջ՝ Կարմոնայի պատմությունը,, երգիծավեպը։ Այս ստեղծագործությունից ներշնչված՝ նշանավոր բանաստեղծ Ռաֆայել Օբլիգադոն (1851-1920 թթ.) 1885 թվականին ռոմանտիկական ոգով արարեց «Սանթոս Վեգա» անմահ պոեմը, որը համարվում է արգենտինական գրականության գոհարներից մեկը։
Անպարտելի պայադորի արկածալից կյանքին ու ստեղծագործությանը անդրադարձել են նաև արգենտինացի կինոգործիչները, որոնք տարբեր ժամանակներում (1917, 1936, 1947 և 1971 թթ.) նրա մասին արդեն չորս կինոֆիլմ են նկարահանել։
1917 թվականին իր իսկ պատրաստած սցենարով նրա մասին ֆիլմ է նկարահանել Կառլոս դե Պաոլին ։ Նույն կերպ կինոռեժիսոր Լեոպոլդո Տոռես Ռիոսը 1947-ին նկարահանել է «Santos Vega vuelve» կինոնկարը ։
1936-ին կինոռեժիսոր Լուիս Բարտը, Ուգո Մակ Դուգալի հեղինակակցությամբ, ֆիլմ է նկարահանել Էդուարդո Գուտիերեսի վերոնշյալ վեպի հիման վրա ։
1971-ին էկրան է բարձրացել կինոռեժիսոր Կառլոս Բորկոսկե-Որդու նկարահանած «Santos Vega»-ն ։
Արտաքին հղումներ
Կատեգորիա:Արգենտինայի մշակույթ
Կալամբակա
Կալամբակա, Կալաբակա (Καλαμπάκα ), փոքր քաղաք Հունաստանում։ Տեղակայված է Ֆեսալական դաշտավայրի արևմտյան ծայրամասում, ծովի մակարդակից 242 մետր բարձրության վրա , Պինյոս գետի ձախ ափին, Աթենքից 264 կիլոմետր դեպի հյուսիս-արևմուտք, Լարիսայից 68 կիլոմետր դեպի արևմուտք և Տրիկալայից 21 կլոմետր դեպի հյուսիս-արևմուտք։ Համանուն համայնքի վարչական կենտրոն, Տրիկալա ծայրամասային միավորումում, Ֆեսալիա պերիֆերիայում։ Բնակչությունը 8330 է՝ ըստ 2011 թվականի հաշվառման ։
Քաղաքով անցնում է ազգային 6 ճանապարհը՝ եվրոպական E92 երթուղու մասը։ Քաղաքում գտնվում է «Կալամբակա» երկաթուղային կայանը։
Պատմություն
Կալամբակայում է գտնվում բավականին նշանակալից հուշարձան՝ Ստագի թեմի մայր տաճարի գլխավոր եկեղեցին՝ նվիրված Աստվածամոր Վերափոխմանը՝ կառուցված է X—XI դարերում։
Հենց Կալամբակայի կողքին՝ երկու-երեք կիլոմետր հյուսիս, վեր են բարձրանում ժայռեր, որոնց գագաթներին տեղակայված են Մետեորա ուղղափառ եկեղեցիները։
Կալամբակայի միություն
Կալամբակայի համայնքային միությունը կազմված է երեք բնակավայրերից։ Բնակչությունը 8619 բնակիչ է՝ ըստ 2011 թվականի հաշվառման ։ Տարածքը 47,993 քառակուսի կիլոմետր է ։
Ծանոթագրություններ
Կատեգորիա:Հունաստանի քաղաքներ
Հեյլի Ուիլյամս
Հեյլի Նիկոլ Ուիլյամս (Hayley Nichole Williams, ), ամերիկական Paramore խմբի երգիչ։
Կարիերա
13 տարեկանում տեղափոխվել է իր ծննդավայրից Մերիդիենից (Միսսիսիպի նահանգ) Ֆրանկլին, Թենեսի նահանգ, դպրոցում առաջացած խնդիրների պատճառով ։ Իր նոր դպրոցում նա հանդիպեց Ջոշ և Զակ Ֆարոններ եղբայրներին (Paramore խմբի կիթառահարին և թմբուկահարին)։ Դպորցում նա փորձում էր ձևաբորել մի քովե-խումբ՝ «The Factory», որտեղ կնվագեր Ջերեմի Դևիսը (ավելի ուշ Paramore խմբի բաս կիթառահար) ։
2003 թվականին պրոդյուսերներ Դեյվիդ Ստրեանբրինկը և Ռիչարդ Ուիլյամսը նրանց ներկայացնում են «Atlantic Records A&R» խմբի պրոդյուսերներ Ջիմ Զուվոլտին և Քենթ Մարկուսին, ովքեր առաջարկեցին նրանց սոլո պայմանագիր, որից նրանք հրաժարվեցին, ասելով որ ցանկանում են միասին կազմել ռոք խումբ։ «Atlantic Records»-ը գնաց նոր հանդիպման, որից հետո սկսվեց ձևավորվել «Paramore» խումբը, Ջոշ և Զակ Ֆարրոների և Հեյլի Ուիլյամսի հետ։
«Paramore» խումբը հանդես է եկել միշտ «Atlantic Records» լեյբլով, բայց մարկետինգը որոշել է, որ ավելի լավ կլիներ, որ նրանք ձայնագրվեին «Fueled by Ramen» լեյբլով, քանի որ այն ավելի մասնագիտացված է ռոք ժարի մեջ։
2007 թվականին Ուիլյամսը հայտնվեց New Found Glory ռոք-խմբի «Kiss me» տեսահոլովակում ։ Բացի այս, 2007 թվականին Kerrang! ամսագրում Ուիլյամսը զբաղեցրեց երկրորդ տեղը, որպես «ամենասեքսուալ կին», Evanescence-ի երգչուհի Էմի Լիից հետո, մեկ տարի անց այս անվանակարգում նա առաջինն էր, год спустя она побеждает в этом опросе , ինչպես նաև 2009 թվականին։
Ուիլսյամսը ձայնագրել է «Teenagers» երգը, որպես Jennifer's Body ֆիլմի սաունթրեք։ «Teenagers» երգի ձայնագրումից հետո Ոիլյամսը հայտարարել է, որ չի շարունակելու սոլո կարիերան։
2010 թվականին Ուիլյամսը հայտնվեց ռեփեր B.o.B-ի «Airplanes» և «Airplanes (Part II)» երգերում, ռեփերի առաջին ստուդիական ալբոմի՝ B.o.B Presents: The Adventures of Bobby Ray-ի համար։ «Airplanes» թրեքսն ունեցավ աննախադեպ վաճառք, փողարկվելուց հետո առաջին շաբաթում վաճառվել է ավելի քան 138 000 թվային օրինակով, որից հետո Billboard Hot Digital Songs չարթում երգը հինգերորդ տեղում էր։ Billboard Hot 100 չարթում երգը հասել է մինչև 12-րդ հորիզոնական։ Ամենաբարձր դիրքը եղել է Hot 100 չարթում, 2-րդ հորիզոնական Наивысшим достижением песни стало 2 место в Hot 100. :
Paramore
«Paramore» խումբը ձևավորվել է 2004 թվականին, Ֆրանկլին, Թեննեսի նահանգում, Հեյլի Ուիլյամսի (վոկալ, ստեղնաշարային գործիքներ), Ջոշ Ֆորրոյի (կիթառ, բեք-վոկալ), Զակ Ֆարրոյի (հարվաշային գործիքներ) և Ջերեմ Դևիսի հետ (բաս-կիթառ)։ Խումբը թողարկել է չորս ստուդիական ալբոմ՝ «All We Know Is Falling», «Riot!», «Brand New Eyes», «Paramore», երկու համերգային ալբոմներ և երեք EP: 2009 թվականի հունիսին Թեյլոր Յորքը (ռիթմ-կիթառ) դարձավ խմբի պաշտոնական անդամ, թեպետ նա նվագել էր կիթառ շրջիկ խմբերում, 2007 թվականին։
2006 թվականին «Paramore»-ը համերգներ ունեցավ ԱՄՆ-ի ծայրամասերում, Մեծ Բրիտանիայում։
Վերջերս խմբից մեկնեցին երկու մասնակից՝ Ջոշ Ֆարրոն (կիթառ, բեք-վոկալ) և Զակ Ֆարրոն (հարվաշային գործիքներ)։ Եղբայրները խումբը լքեցին 2011 թվականին, անձնական պատճառներով։ 2015 թվականի դեկտեմբերի 14-ին խմբից հեռացավ Ջերեմ Դևիսը (բաս-կիթառ)։ Այս պահին խմբի երկու պաշտոնական անադամները՝ Հեյլի Ուիլյամսն է և Թյլոր Յորքը։
Արտաքին հղումներ
Կատեգորիա:Ամերիկացի սոպրանոներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի ռոք երգիչներ Կատեգորիա:NME Awards մրցանակի դափնեկիրներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացի ռոք երգահաններ Կատեգորիա:Ամերիկացի կիթառահարներ
Հարրի Փոթերի զարմանահրաշ աշխարհ
Հարրի Փոթերի զարմանահրաշ աշխարհ (Wizarding World of Harry Potter), թեմատիկական զվարճանքների այգի, ստեղծված Հարրի Փոթեր ֆիլմի և գրքի մոտիվներով։ Ինչպես և այլ այգիները որոնք ստեղծվել են Universal Studios Florida-ի կողմից, սա էլ հաշվարկված է Հարրի Փոթերի երկրպագուների համար և համարվում է ավելի մեծ զվարճանքների այգու Universal Orlando մասը, որը տեղակայված է Ֆլորիդա նահանգի Օրլանդո քաղաքում։ Պաշտոնական բացումը տեղի է ունեցել 2010 թվականի հունիսի 16-ին։
Պատմություն
2007 թվականի մայիսի 31-ին Universal Orlando-ը հայտարարեց, որ Warner Bros-ը և գրող Ջոան Ռոուլինգը ապահովել են հեղինակային իրավունքները այգու ստեղծման համար։ Այգին՝ 81 000 մ²-ում պետք է վերստեղծեր Հարրի Փոթերի աշխարհը։ Այգու շինարարությունը սկսեց 2007 թվականին, իսկ արդեն 2010 թվականի մարտի 25-ին հայտարարվեց այգու պաշտոնական բացման օրը՝ 2010 թվականի հունիսի 18-ին ։ Պատրաստման մասին վավերագրական նյութերը, զետեղվել էին Հարրի Փոթերը և կիսարյուն արքայազնը ֆիլմի Blu-Ray և DVD սկավառակների մեջ։
2010 թվականի մայիսի 20-ին այգին բաց էր միայն պատվավոր հյուրերի համար՝ Էմմա ՈՒոթսոնի, Օլիվեր Ֆիլիպսի, Ջեյմս Ֆիլիպսի և Ռոբբի Կոլտրեյնի։ Այգի այցելությունը լուսաբանվեց մամուլիո կողմից։
2010 թվականի մայիսի 27-ին այգի բաց էր բոլոր նրաց համար, ովքեր նախօրոք գնել էին պատվաոր հանդիսականի տոմսերը։ 2010 թվականի հունիսի 16-ին տեղի ունեցավ «Հարրի Փոթերի կախարդական աշխարհ» այոգու պաշտոնական բացումը ։ Այդ երեկույթին մասնակցեցին՝ Դենիել Ռեդկլիֆը (Հարրի Փոթեր), Ռուպերտ Գրինտը (Ռոն Ուիզլի), Բոննի Ռայթը (Ջիննի Ուիզլի), Թոմ Ֆելթոնը (Դրակո Մալֆոյ), Օլիվեր և Ջեյմս Ֆելիպսները (Ջորջ և Ֆրեդ Ուիզլի), ինչպես նաև պրոդյուսեր Դէվիդ Հէյմանը, ռեժիսոր Քրիս Կոլամբուսը, Ջոն Ուիլյամսը և Ջոնա Ռոուլինգը և այլք։
2010 թվականի հունիսի 18-ին այգին բացվեց բոլոր ցանկացողների համար ։ Այգու բացմանը մասնակցեցին այն դերասանները, ովքեր ներկա էին գտնվել հունիսի 16-ին։
Այս այգու կառուցման համար ծախսվել էի 265 000 000 դոլլար, դրանով իսկ որոշ ժամանակ զգացվել էր այցելության անկում Walt Disney World-ում ։
Տեղակայում
Հարի Փոթերի զարմանահրաշ աշխարհը ունի չորս ուղղություն; 2010 թվականին առաջին փուլի շրջանակներում բացվեցին երեք ուղղություն, երկու լրացուցիչ ուղղություն բացվեցին երկրորդ փուլում` 2014 թվականին։ "Վիշապների մարտահրավերը" (Dragon Challenge)` առաջին փուլի ճանապարհորդություններից մեկը, Իր գոյությունը դադարեցրեց 2017 թվականին։
Գյուղ Հոգսմիդ
Այցելուները «կղզու» տարածքում են հայտնվում շնորհիվ վերաստեղծված երկաթգծային Հոգսմիդ կայանի, որը անցնում է նույնանուն գյուզի միջով, իսկ փողոցի վերջում է գտնվում Հոգվարթս ամրոցը։
Հոգսմիդ հանգստի և զվարճանքի վայր է Հարրի Փոթերի զարմանահրաշ աշխարհում։ Այս գլուղում է տեղակայված ցուցադրական՝ «Հոգվարթս Էքսպրես» գնացքը, Օլիվանդերի կախարդական փայտիկների խանութը, ռեստորաններ ու խանութներ։
Բվերի փոստային ծառայություն
Հարրի Փոթերի աշխարհում կա հորինած տարածք «Բվաստան», որտեղ նամակ տանելուց առաջ և բերելուց հետո հանգստանում են բվերը։ Այցելուները նույնպես կարող են ուղղարկել նամակ բուի միջոցով, որի վրա կլինի հատուկ Հոգսմիդի զինանշանը։
Հոգվարթսի տարածք
Հոգվարթսի ամրոցը այգու ամենամեծ շինությունն է, որը վերատադրված է գրքի և ֆիլմի հիման վրա։
Ամրոցում տեղակայված է հիմնական «Հարրի Փոթերը և արգելված ճամփորդություն» («Harry Potter & the Forbidden Journey») ակտակցիոնը, որը մշակված է KUKA ընկերության կողմից։ Այն ուղևորներին անց է կացնում բազմաթիվ վերաստեղծված տեսարաններ Հարրի Փոթերի մասին պատմող գրքից և ֆիլմից, այդ թվում թռիչք Հոգվարթսի վրայով, քվիդիչ խաղի մասնակցություն, ինչպես նաև մարտեր վիշապների, դեմենտորների և կենդանի ծառերի հետ ։
Կախարդությունների դպրոց Հոգվարթսը համարվում է Հարրի Փոթերի մասին պատմող գրքի և ֆիլմի անբաժան մասը։ Այս ամրոցում կարելի է այցելել տնօրենի սենյակ, Մութ արվեստներից պաշտպանության սենյակ, Գրիֆինդորցիների հյուրասենյակ, Օգնության սենյակ և այն։ «Հարրի Փոթերը և արգելված ճամփորդություն» ատրակցիոնը ներառում է ամրոցի մեծ մասը, իսկ ետևի մասը մնում է հասանելի միայն ոտքով այցելության համար։
Ատտրակցիոններ
Վիշապի միցավազք «Վիշապի մրցաբվազք» ատտրակցիոնը հիմնվել է Հարրի Փոթերը և Հրե Գավաթը ֆիլմում ցուցադրված Երեք Կախարդների Մրցաշարի հիման վրա։ Երկու իրար դեմ վիշապները կրումն են նույն անունները ինչ ֆիլմում՝ Հունգարական Թայլհոր և Չինական Հրե Գունդ ։
Թռիչք հիպոգրիֆֆով
«Թռիչք հիպոգրիֆֆով», ամերիկյան սարերի ավելի թեթևացված տարբերակն է։ Սա միահյուսվում է «Վիշապի մրցաբվազք»-ի հետ, որը ավելի վախենալու է ։
Հարրի Փոթերը և արգելված ճանապարհորդություն
«Հարրի Փոթեր և արգելված ճանապարհորդություն», ատտրակցիոն, որով կարելի է անցնել ողջ այգու տարածքով։ Ճանապարհն անցնում է գրքից և ֆիլմից վերարտադրված տեսարաններով։ Ատտրակցիոնը ստեղծված է բացարձակապես նորարական տեխնոլոգիաների հիման վրա ։
Խանութներ
Քաղցր թագավորություն Այստեղ վաճառվում է կախարդների աշխարհում հանդիպող բոլոր քաղցրավենիքների տեսակները՝ պայթող սառնաշաքարներ, եռացրած խորտիկներ, Դրուբբլս մաստակներ, շաքարե փետուրներ, շոկոլադե գորտեր և այն։ Խանութը գնվում է Հոգսմիդ գյուղում։
Օլլիվանդերի խանութ
Պարոն Օլլիվանդերի խանութի պատճենը, որը նշվում է Հարրի Փոթերի մասին պատմող ֆիլմում։ Փայտիկ կարելի է ընտրել հատուկ փորձության միջոցով։ Այստեղ կան բոլոր փայտիկները, որոնք նկարագրել է Ջոան Ռոուլինգը։
Արտաքին հղղումներ
Կատեգորիա:Հարրի Փոթեր Կատեգորիա:2010 կառույցներ Կատեգորիա:Զվարճանքի այգիներ Կատեգորիա:Այգիներ Կատեգորիա:ԱՄՆ-ի շենքեր և կառույցներ
Ավստրիայի Գրան պրի
Ավստրիայի Գրան պրի (Großer Preis von Österreich, Austrian Grand Prix), Ֆորմուլա 1 դասի ավտոմրցաշարի Աշխարհի առաջնության փուլերից մեկն է։ Ավստրիայի Գրան պրին ընդգրկվել է 1964-2003 թվականների Աշխարհի առաջնության օրացույցում։ 2014 թվականին հայտարարվել է, որ այն կրկին մտնելու է Ֆորմուլա-1 դասի ավտոմրցաշարի Աշխարհի առաջնության օրացույց   ։
Ավստրիական Գրան պրին առաջին անգամ անցկացվել է 1964 թվականին Zeltweg Airfield մրցուղու վրա, որը բացվել է օդանավակայանի թռիչքուղու հատվածում ։
Հաջորդ տարի կրկին այդ մրցուղու վրա կազմակերպված Ավստրիայի Գրան պրին արդեն պաշտոնապես ներառվել է Ֆորմուլա-1 դասի ավտոմրցաշարի Աշխարհի առաջնությունում։ Սակայն այդ մրցավազքից հետո մրցուղին վտանգավոր է ճանաչվել, քանի որ նեղ էր, փոքր-ինչ խորդուբորդ և հարմար չէր հանդիսատեսի համար։ Արդյունքում FIA-ն մեկ Գրան պրիից հետո, մրցավազքի ավստրիական փուլը հանեց օրացույցից, մինչև որ բոլոր պահանջներին համապատասխան նոր մրցուղու կառուցումը ։
1970 թվականից մինչև 1987 թվականը Գրան պրին անց է կացվում Red Bull ընկերությանը պատկանող Österreichring կամ ինչպես այժմ է կոչվում՝ Red Bull Ring մրցուղու վրա։ Այն գտնվում էր Ավստրիայի Շտիրիա երկրամասի Զելտվեգ քաղաքի մոտակայքում։ Թեև մրցուղին այդ պահին բավական ժամանակակից էր, սակայն 1987 թվականին FIA- ն այն ճանաչում է անվտանգության կանոններին չհամապատասխանող ուղի և Ֆորմուլա-1 Գրան պրին դադարում է կազմակվերպել այդ վայրում ։
2002 թվականի Ավստրիայի Գրան պրիի ժամանակ տեղի է ունենում նաև մի իրադարձություն, որը հանրության բացասական արձագանքին է արժանանում։ Ferrari-ի թիմից Ռուբենս Բարիկոլոն մրցության վերջին փուլում իր առաջատար դիրքը զիջում է երկրորդ տեղով ընթացող Միխայել Շումախերին։ Հետաքրքիր հանգամանք է այն, որ դա Շումախերի համար A1-Ring-ի արդեն երրորդ մրցավազքն էր, երբ թիմակիցը նրան առաջ էր թողնում։ Առաջին անգամ գերմանացի ավտովարողին երրորդ տեղի համար առաջ էր թողել Էդի Իրվայնը 1998 թվականի Ավստրիայի Գրան պրիի մրցության ժամանակ։ Երկրորդ անգամ նույն Բարիկոլոն էր Շումախերին երկրորդ տեղի համար առաջ թողել Ավստիրայի 2011 թվականի մրցության ժամանակ ։
2004 թվականից հետո 11 տարի անց Ավստրիայի Գրան պրին կրկին վերադառնում է Ֆորմուլա 1-ի մրցաշար։ Դա հնարավոր է դառնում, քանի որ Red Bull կայսրության համասեփականատեր Դիտրիխ Մատեշիցը, ով գնել էր ավտոմրցուղու հին համալիրը, արդիականացնում է բուն ուղին և նոր տրիբունաներ է կառուցում։ Մրցուղու կառուցվածքը փոփոխության չի ենթարկվում։ Մատեշիցը A1-Ring-ը անվանափոխում է Red Bull Ring-ի։ Ավստրիայի Գրան պրիի վերադարձի մասին պաշտոնապես հայտարարվում է, երբ այն ներառվում է «թագավորական մրցավազք»-ի օրացույցում ։
Գրան պրիի անցկացման մայրուղիներ
Ներկայացված են միայն Ավստրիայի Գրան պրիի այն մայրուղիները, որոնք մասնակցել են Ֆորմուլա 1-ի մրցմանը
Ծանոթագրություններ
Կատեգորիա:Ֆորմուլա 1 Կատեգորիա:Ավստրիայի Գրան պրի
Դեյվիդ Կոպպերֆիլդի կյանքը
Դեյվիդ Կոպպերֆիլդի կյանքը  (The Personal History of David Copperfield), ռեժիսոր Ինուչչի Արմանդոյի առաջիկա դրամատիկ ֆիլմը։ Գլխավոր դերում` Դև Պատել։ Ֆիլմի հիմքում ընկած է Չարլզ Դիքենսի Դեյվիդ Կոպպերֆիլդի մասին վեպը։ Ֆիլմը թողարկվելու է 2019 թվականին ։
Արտադրություն
Չարլզ Դիքենսի վեպի հիաման վրա ստեղծվող ֆիլմի արտադրության մասին պաշտենապես հայտարարվել է 2018 թվականի ֆետրվարին։ Ֆիլմի ռեժիսորը, պրոդյուսերը և սցենարիստը հանդիսանում է Արմանդո Իանուչչին։ Կինոնկարի սցենարը գրվել է «Իրադարձությունների առանցքը» ֆիլմի իր գործընկերոջ` Սայմոն Բլեկուելլիի համահեղինակությամբ ։ Փոքր-ինչ ուշ` այդ նույն ամսում, հայտնի է դարձել, որ ֆիլմի գլխավոր դերը ստացել է Դև Պատելը ։ Ապրիլին հաստատվել է այնպիսի դերասանների մասնակցությունը, իչպիսիք են Թիլդա Սվինթոնը, Հյու Լորին, Անայրին Բարնարդը, Բեն Ուիշոուն, Մորֆիդ Կլարկը, Էնթոնի Վելշը և Ռոզալինդ Էլիզարը ։ Ավելի ուշ` մայիսին, Իանուչչին թվիթերում հայտարարել է, որպարոն Միկոբերի դերը դերակատարելու է Պիտեր Կապալդին ։ Հաջորդ ամիս հայտնի դարձավ, որ ծրագրին միանում են նաև Գվենդոլին Քրիստին, Բոնգ Բենեդիկտը, Փոլ Վայտհաուսը և Դեյզի Մեյ Կուպերը ։
Ֆիլմի նկարահանումները սկսվել են 2018 թվականի հունիսի 11-ին Մեծ Բրիտանիայի Նորֆոլկ կոմսությունում ։ Հուլիսի 2-ից 14-ը որոշ տեսարաններ նկարահանվել են Հալ քաղաքում  ։ Հուլիսի 3-ին Բերի-Սենթ-Էդմունդս քաղաքում նկարահանումների ժամանակ օգտագործվել են Angel Hill, Athenaeum Lane փողոցները և Chequers Square հրապարակը, իսկ հուլսի 4-ին և 5-ին` Theatre Royal-ի ինտերիերը ։ Նույն ամսին նկարահանող խումբը կայցելի նաև Քինգս-լինն քաղաք ։
Ծանոթագրություններ
Կատեգորիա:Անգլիայում նկարահանված ֆիլմեր Կատեգորիա:2019 ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆիլմեր
The Secret Millionaire
The Secret Millionaire (Գաղտնի միլիոնատեր), իրական հեռուստատեսային շոու, որը ծագել է Մեծ Բրիտանիայում, որում միլիոնատերերին առանց իմանալու տեղափոխում են գյուղական տարածներ որոշ ժամանակով ապրելու։ Համայնքի անդամները մշում են, որ տեսախցիկները առկա են վավերագրական ֆիլմ նկարահանելու համար։ Մեծ Բրիտանական տարբերակում հաղորդումը թողարկվում է RDF Media ընկերությունը։ Առաջին անգամ եթեր է բարձրացել Channel 4 հեռուստալիքով։
Ֆորմատ
Ամեն էպիզոդում, մի միլլիոնատեր թողնելով իր շքեղ կայքը, և դառնալով գաղտնի անձ, բնակություն է հաստատում ավելի աղքատ շրաջններում մեկ շաբաթից մինչև 10 օր ժամանակով (Ամերիկյան տարբերակում տրվում է 6 օր)։ Ապրելով սահմանափակ բյուջեյով (հիմնականում այն կազմում է $ 150), առանց ժամանակակից հարմարությունների նրանք պետք է իրենց ճանապարհը ստեղծեն համայնքում, աշխատելով և կամաորություն անելով տեղացիների կողքին և այդպիսով գտնել անձանց կամ նախագծեր, որոնք արժի ֆինանսավորել։ Այսպիսով վերջին օրը միլլիոնատերը պարզում է իր իրական կերպարը և նվերներ տալիս այն անձանց, որոնց նա ընտրել է։ Նրան պետք է նվազագույնը տրամադրեն 100 000 դոլլար։
Անգլիական տարբերակ
Առաջին միլլիոնատերը 26 ամյա Բեն Վայն էր։ Երրորդ սերիան, Channel 4-ով եթեր բարձրացավ 2008 թվականի օգոստոսի 5-ին։ Այս սերիայում ներկայացվեց Խամես Բենամոռը, ում քննադատության էր արժանացել լրատվամիջոցների կողմից՝ ենթամրցակցային շուկայում ներդրումներ կատարելու համար  ։
Էնդրյու Ֆելդմանը դարձավ շոուի ամենաերիտասարտ միլլիոնատերը՝ 24 տարեկան։ Նրա մասին պատմող սերիան եթեր է դուրս եկել 2012 թվականի հունիսի 24-ին։ Նրա կատարած ներդրումը 2-րդ է մեծությամբ՝ £100,000 ։
Ամերիկյան տարբերակ
Ամերիկյան տարբերակը Fox հեռուստալիքով եթեր բարձրացավ 2008 թվականի դեկտեմբերի 3-ին ։
Անգլիական տարբերակի նման, Fox-ն էլ ցույց է տալիս հարուստ բարեգործների, ովքեր թաքնվում են Միացյալ Նահանգների անարեկարգ շրջաններում։ Մեկ շաբաթ ժամանակահատվածում միլլիոնատերերը խառնվում են հանրությանը և ապրում են սահմանափակ եկամուտով։ Շոուի վերջում միլլիոնատերերը բացում են իրենց իրական անձը և նվիրաբերում են մինիմում 100 000 դոլլար։
Առաջին եթերաշրջանը հեռարձակվել է FOX-ով։ Երկրորդ եթերաշրջանը բաղկացած է 6 ժամանոց հաղորդումներից և հեռարձակվել է ABC հեռուստալիքով ։
Մրցանակներ
Secret Millionaire-ի անգլիական տարբերակը հաղթել է Rose d'Or մրցանակաբաշխությունը և ճանաչվել 2007 թվականի լավագույն իրական շոուն ։
Արտաքին հղղումներ
Կատեգորիա:Անգլերեն հեռուստասերիալներ Կատեգորիա:Բրիտանական հեռուստասերիալներ
Յուրի Անդրոպով
Յուրի Վլադիմիրովիչ Անդրոպով  (Юрий Владимирович Андропов, ), խորհրդային քաղաքական գործիչ, ԽՍՀՄ ղեկավարը 1982-1984 թվականներին (ԽՄԿԿ կենտկոմի գլխավոր քարտուղար)։
Եղել է խորհրդային պետական և կուսակցական գործիչ, ԽՄԿԿ անդամ 1939 թվականից։ 1937–1951 թվականներին կոմերիտական և կուսակցական ղեկավար աշխատանք է վարել Յարոսլավլում և Կարելիայում։ 1951 թվականից աշխատել է ԽՄԿԿ Կենտկոմի ապարատում։
1953-1957 թվականներին ԽՍՀՄ-ի դեսպանն էր Հունգարիայում, 1957 թվականից՝ ԽՄԿԿ Կենտկոմի բաժնի վարիչ, 1961 թվականից՝ ԽՄԿԿ Կենտկոմի անդամ։ 1962–1967 թվականին եղել է ԽՄԿԿ Կենտկոմի քարտուղար։ 1973 թվականից՝ ԽՄԿԿ Կենտկոմի քաղբյուրոյի անդամ (թեկնածու 1967 թվականից)։ 1967 թվականից՝ ԽՍՀՄ Մինիստրների խորհրդին կից Պետական անվտանգության կոմիտեի նախագահ։ Եղել է ԽՍՀՄ 3-րդ, 4-րդ և 8-րդ գումարումների Գերագույն խորհրդի դեպուտատ։
Մահացել է 1984 թվականի փետրվարի 9-ին, Մոսկվայում։
Ծանոթագրություններ
Կատեգորիա:Կուսակցական գործիչներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:ԽՍՀՄ ՊԱԿ սպաներ Կատեգորիա:Խորհրդային պետական գործիչներ Կատեգորիա:Խորհրդային կուսակցական գործիչներ Կատեգորիա:ԽՍՀՄ ԳԽ 10-րդ գումարման պատգամավորներ
Ջասթին Թրյուդո
Ջասթին (Ժյուստեն) Պիեռ Ջեյմս Թրյուդո (Justin Pierre James Trudeau, ), կանադացի քաղաքական գործիչ, Կանադայի վարչապետ 2015 թվականի նոյեմբերի 4-ից, Կանադայի լիբերալ կուսակցության ղեկավար 2013 թվականի ապրիլի 14-ից։ Կանադայի 15-րդ վարչապետ Պիեռ Էլիոթ Թրյուդոյի ավագ որդին ։ Թրյուդոյի կողմից ղեկավարվող Կանադայի լիբերալ կուսակցությունը հաղթանակ է տարել 2015 թվականի խորհրդարանական ընտրություններում, և Թրյուդոն դարձել է Կանադայի պատմության երկրորդ ամենաերիտասարդ վարչապետը Ջո Քլարքից հետո, ով սկսեց պաշտոնավարել իր 40-ամյակից մեկ օր առաջ՝ 1979 թվականին։
Կենսագրություն
1972 թվականի ապրիլին, երբ Ջասթին Թրյուդոն դեռևս նույնիսկ 1 տարեկան չկար, Օտտավայում Արվեստի ազգային կենտրոնի ընդունելության ժամանակ ԱՄՆ նախագահ Ռիչարդ Նիքսոնը (ով լարվածության մեջ էր գտնվում Պիեռ Թրյուդոյի հետ և անվանել էր նրա այցը «ժամանակի անիմաստ կորուստ») խմել էր այն տղայի կենացը, ում իր կինը՝ Փեթ Նիքսոնը նվիրել էր Սնուպի «Կանադայի ապագա վարչապետի համար, Ջասթին Պիեռ Թրյուդոյի համար» խաղալիքը։
Միջնակարգ դպրոցն ավարտելուց հետո Ժան դե Բրեբեֆ քոլեջում Ջասթինը ստացել է բակալավրի կոչում ՄաքԳիլի համալսարանում անգլիական գրականության ոլորտում և մանկավարժի բակալավրի կոչում Բրիտանական Կոլումբիայի համալսարանում։
Հայացքներ
Կանադայի Սթիվեն Հարփերի պահպանողական կառավարության իմիգրացիոն քաղաքականությանն ուղղված գործունեությունը բնորոշում է որպես աշխատանք` ընդդեմ կանադական հետաքրքրությունների։ «Դուք չպետք է նշեք այնպիսի գործոններ, ինչպիսիք են կարեկցանքը, զորավիգ լինելը, եթե դուք փնտրում ենք լավագույն աշխատողների։ Մեզ անհրաժեշտ են երկրի քաղաքացիներ, ոչ թե ընկերության ժամանակավոր աշխատակիցներ» ։ Հանդես է գալիս ընտանիքների վերականգնման ոլորտում օրենսդրության նշանակալի մեղմացման համար։
Հայտարարում է, որ այսպես կոչված «Իսլամական պետությունը» համաշխարհային անվտանգության համար սպառնալիք չի ներկայացնում, և ենթադրում է, որ, բացի Իրաք CF-18 կործանիչներ ուղարկելուց, կան օգնության այլ տարբերակներ։ «Կանադան, օրինակ, կարող է շարունակել և իրագործել ռազմավարական բեռնափոխադրումներ, անձնակազմի մարզում, բժշկական և հումանիտար օգնություն» ։
Կանանց իրավունքների պաշտպանն է աբորտների համար, կարծում է, որ դեմ հանդես եկողը չի կարող լինել Լիբերալ կուսակցության անդամ ։
2015 թվականի հոկտեմբերին նախընտրական քարոզարշավների ընթացքում հանդես է եկել բյուջեի իր ծրագրերով․ «Մեր ընտրությունն այլ է․ երեք տարի աննշան պակասորդ, որպեսզի օգնենք երեխաներին և 315.000 երեխաներին դուրս բերենք աղքատությունից»։ Հարկերի ավելացում նրանց համար, ովքեր զբաղեցնում են ղեկավար պաշտոններ, հարկերի նվազեցում միջին դասի համար, ներդրումներ $ 60 միլիարդի չափով երկրի ենթակառուցվածքների զարգացման համար ։
Քաղաքականություն
Հայտնի է դարձել 2000 թվականին իր հոր թաղման ժամանակ ունեցած վառ ելույթով։ Չհաշված վարչապետ Ջոն Թըրների աջակցությանը, 17 տարեկան հասակում (1988 թվականին)՝ Լիբերալ կուսակցությունում գրեթե միշտ աջակցում էր քաղաքական գործիչների այլընտրանքային բարձրագույն ղեկավարությանը։
2008 թվականից Համայնքների պալատի անդամ է Քվեբեկի շրջանից։ 2011 թվականի ընտրություններին նույն շրջանում հաղթանակ է տարել՝ չնայած Լիբերալ կուսակցության ջախջախիչ պարտությանը․ կուսակցությունը կորցրել էր խորհրդարանում տեղերի կեսից ավելին և առաջին անգամ զիջել էր Նոր դեմոկրատական կուսակցության պաշտոնական ընդդիմության դերը։
2013 թվականի ապրիլի 14-ին ընտրվել է Կանադայի լիբերալ կուսակցության ղեկավար՝ ներկուսակցական ընտրություններում ստանալով գրանցված անդամների և կուսակցության կողմնակիցների ձայների ավելի քան 80 %-ը ։ Նրա ղեկավարությամբ լիբերալները աջակցության վարկանիշներով անցան թե՛ նոր դեմոկրատներին, թե՛ պահպանողականներին։
2015 թվականի հոկտեմբերի 19-ի խորհրդարանական ընտրություններից հետո դարձել է Կանադայի վարչապետ՝ միաժամանակ դառնալով միջկառավարական գործերի և երիտասարդության հարցերով գործերի նախարար։ Թրյուդոյի կառավարությունը դարձավ առաջինը, որտեղ սեռերի բաշխվածությունը համաչափ էր (կին և տղամարդ նախարարների թիվը հավասար էր՝ 15-ական)․ բացի այդ՝ այն տարբերվում է էթնիկ բազմազանությամբ։
Հասարակական գործունեություն
Իր եղբոր՝ Միշելի, ձնահոսքի պատճառով մահից հետո Թրյուդոյի ընտանիքը 2000 թվականի սկզբին սկսեց դահուկորդների անվտանգության համար արշավ։
2005 թվականին պայքարել է ընդդեմ 100 միլիոն դոլար արժողությամբ ցինկի օգտահանման նախատեսված նախագծի, քան որ այն սպառնում էր Հյուսիսարևմտյան տարածքներում Սաութ Նահանի գետի աղտոտմանը։
2006 թվականին Ռոմեո Դալերի հետ միասին Տորոնտոյում անցկացրել է խոշոր միջոցառում, որով կոչ է արել Կանադային մասնակցություն ունենալ Դարֆուրյան կոնֆլիկտի լուծմանը։
Անձնական կյանք
Ծնողներն ամուսնալուծվել են, երբ նա եղել է 6 տարեկան։ Եղբայրներն են Ալեքսանդրը (ծնվ․ 25.12.1973, լրագրող և ռեժիսոր-վավերագիր) և Միշելը (2.10.1975 - 13.11.1998, ուսանող, դահուկներով սահքի ժամանակ մահացել է ձնահոսքի պատճառով, մարմինն այդպես էլ չի գտնվել)։
2005 թվականի մայիսի 28-ին ամուսնացել է նախկին հաղորդավարուհի և ֆոտոմոդել Սոֆի Գրեգուարի հետ, ունի երեք երեխա․
«Deus Ex: Human Revolution» տեսախաղում հղում կա Կանադայի վարչապետին՝ «Թրյուդո» ազգանվամբ ։
Արտաքին հղումներ
Կատեգորիա:Կանադայի քաղաքական գործիչներ Կատեգորիա:Կանադայի վարչապետներ
Օկանա (համայնք)
Բնակչություն
Համայնքի բնակչությունը 2008 թվականին կազմում էր 523 մարդ։
Տնտեսություն
2007 թվականի տվյալներով 324 աշխատունակ տարիքի մարդկանցից (15-64 տարեկան) 225-ը տնտեսապես ակտիվ էին, 99-ը անգործունակ (ակտիվության ցուցանիշը 69,4 %, 1999 թվականին եղել է՝ 66,7 %)։ 225 աշխատունակ բնակիչներից 200-ը աշխատում էին (106 տղամարդ և 94 կին), անաշխատանք էին 25-ը (8 կին և 17 տղամարդ)։ 99 անգործունակ մարդկանցից 18-ը աշակերտներ կամ ուսանողներ են, 38-ը թոշակառու, 43-ը անաշխատունակ էին այլ պատճառներով ։
2008 թվականին կոմունայում հաշվվել են 191 հարկատու տնտեսություններ, որտեղ ապրել է 523 մարդ։ Միջին եկամուտը մեկ մարդու հաշվով կազմել է 16 921 եվրո ։
Էդուարդո Վարգաս
Էդուարդո Վարգաս (Eduardo Vargas), ), չիլիացի պրոֆեսիոնալ ֆուտբոլիստ, ով ներկայումս հանդես է գալիս մեքսիկական Տիգրես ՈՒԱՆԼ թիմի և Չիլիի ազգային հավաքականի կազմում։ Խաղում է հարձակվողի դիրքում ։
2009 թվականից խաղում է նաև Չիլիի հավաքականի կազմում։ Չիլիի հետ մասնակցել է 2014 թվականի Աշխարհի առաջնությանը, 2015 և 2016 թվականների Կոպա Ամերիականերին և 2017 թվականի Կոնֆեդերացիաների գավաթին։ Չիլին հաղթել է 2015 և 2016 թվականի Կոպա Ամերիկաները, իսկ Վարգասը դարձել է առաջնության լավագույն ռմբարկու։
Ակումբային կարիերա
Պրոֆեսիոնալ ֆուտբոլիստի կարիերան Վարգասը սկսել է Կոբրելոայում։
Ունիվերսիդադ
2010 թվականի հունվարին տեղափոխվել է Ունիվերսիդադ 700,000 ամերիկյան դոլարի դիմաց։ Այդ մրցաշրջանում նա վատ հանդես եկավ՝ խփելով 1 գոլ 18 խաղերում։ Այնուամենայնիվ, հաջորդ մրցաշրջանում նա դարձավ հիմնական կազմի խաղացող և շատ լավ խաղ ցուցադրեց՝ 44 խաղում խփելով 25 գոլ և տալով 11 գոլային փոխանցում։ Այս մրցաշրջանում Ունիվերսիդադը հաղթեց Չիլիի առաջնությունը և Կոպա Սուդամերիկանան։
Վարգասը Հարավային Ամերիկայի 2011 թվականի լավագույն ֆուտբոլիստի թեկնածու էր, սակայն զբաղեցրեց երկրորդ տեղը՝ զիջելով Նեյմարին ։ 2011 թվականի դեկտեմբերին նա ընտրվեց տարվա լավագույն չիլիացի ֆուտբոլիստ։
Նապոլի
2011 թվականի դեկտեմբերին իտալական Նապոլին գնեց Վարգասի տրանսֆերը 17.9 միլիոն դոլարով (11.5 միլիոն ֆունտ ստերլինգ) ։ Դեկտեմբերի 23-ին Նապոլիի նախագահ Աուրելիո Դե Լաուրենտիսը պաշտոնապես հայտարարեց Վարգասի տրանսֆերի մասին ։ Վարգասի հետ պայմանագիրը ստորագրվեց հունվարի 9-ին։
Նապոլիում իր դեբյուտը Վարգասը նշեց հունվարի 12-ին՝ Չեզենայի դեմ Իտալիայի գավաթի խաղում ։ 2011-2012 մրցաշրջանում Նապոլիի կազմում նա անցկացրեց 13 խաղ՝ չխփելով ոչ մի գոլ։ 2012 թվականի սեպտեմբերի 20-ին ԱԻԿ-ի դեմ Եվրոպա Լիգայի խաղում Վարգասը խփեց իր առաջին գոլերը Նապոլիի կազմում՝ դառնալով առաջին չիլիացի ֆուտբոլիստը, ով հետ-տրիկի հեղինակ է դարձել եվրոպական միջազգային առաջնությունում ։ Այս խաղից բացի այս մրցաշրջանում նա մասնակցեց ևս 14 խաղ, սակայն չխփեց ոչ մի գոլ։
Գրեմիո (վարձավճար)
2013 թվականի հունվարի 17-ին Վարգասը վարձավճարով տեղափոխվեց բրազիլական Գրեմիո ։ 6 օր անց նա իր առաջին հանդիպումն անցկացրեց թիմի կազմում՝ դուրս գալով խաղադաշտ Լիբերտադորեսի գավաթի Կիտոյի դեմ խաղում ։ Փետրվարի 21-ին չիլիացին իր առաջին գոլը խփեց Գրեմիոյի կազմում՝ գրավելով Ֆլումինենսեի դարպասը Լիբերտադորեսի գավաթի խաղում ։ Մարտի 31-ին Վարգասը իր առաջին գոլը խփեց Լիգա Գաուշուում՝ իրացնելով 11 մետրանոցը Պասսո Ֆունդոյի դեմ խաղում ։
Վալենսիա (վարձավճար)
Եվրոպա Լիգայում չիլիացին խփեց 2 գոլ և տվեց 3 գոլային փոխանցում 8 խաղերում, իսկ Վալենսիան հասավ գավաթի կիսաեզրափակիչ։
Քուինս Պարկ Ռեյնջերս (վարձավճար)
2014 թվականի օգոստոսի 21-ին Վարգասը վարձավճարով տեղափոխվեց անգլիական Քուինս Պարկ Ռեյնջերս ։ Ակումբում չիլիացին իր դեբյուտը նշեց սեպտեմբերի 14-ին՝ փոխարինման դուրս գալով Մանչեսթեր Յունայթեդի դեմ խաղի 59-րդ րոպեին ։ Հոկտեմբերի 19-ի Լիվերպուլի դեմ խաղում Վարգասը փոխարինման դուրս եկավ խաղի 78-րդ րոպեին և 2 գոլ հեղինակեց, սակայն ՔՊՌ-ն պարտվեց 2-3 հաշվով ։
Դեկտեմբերի 26-ին Արսենալի դեմ խաղում Վարգասը օգնեց իր թիմի դարպասապահ Ռոբերտ Գրինին ետ մղել Ալեքսիս Սանչեսի իրացրած 11-մետրանոցը՝ ցուցամատով ցույց տալով, թե որ ուղղությամբ իր հայրենակիցը կխփի։ Այնուամենայնիվ, ՔՊՌ-ն պարտվեց այդ խաղում 2-1 հաշվով ։
2015 թվականի ապրիլի 4-ին՝ Վեստ Բրոմվիչի դեմ խաղում Վարգասը ծնկի վնասվածք ստացավ և բաց թողեց մրցաշրջանի շարունակությունը ։ Այդ մրցաշրջանում ՔՊՌ-ն զբաղեցրեց վերջին տեղը և դուրս մնաց Պրեմիեր Լիգայից ։
Հոֆենհայմ
2015 թվականի օգոստոսի 24-ին Վարգասը 4 տարվա պայմանագիր կնքեց գերմանական Հոֆենհայմի հետ ։ Ակումբը նրա համար վճարեց 5 միլիոն եվրո։
Միջազգային կարիերա
2009 թվականին Վարգասը Չիլիի մինչև 23 տարեկանների հավաքականի հետ մասնակցեց Տուլոնի առաջնությանը։ Չիլին հաղթեց այդ առաջնությունում, իսկ Վարգասը դարձավ իր թիմի երկրորդ լավագույն ռմբարկուն ։
2009 թվականի նոյեմբերի 5-ին նա իր դեբյուտը նշեց Չիլիի ազգային հավաքականի կազմում Պարագվայի դեմ խաղում ։